లార్డు హార్డింజి
తండ్రి పేరు కూడా ఛారల్సు హార్డింజి (2nd Viscount Hardinge). ఇంగ్లండులో కెంట్ అను జిల్లాలోని పెంటహ్రుస్ట్ అను గ్రామములో 1858జూన్ 20 తేది జన్మించెను. లండన్ నగరములోని ప్రఖ్యాత హారో పాఠశాల, ట్రింటీ కలేజీ, లండన్ దగ్గరలోని కెంబ్రిడ్జి విశ్వవిద్యాలయములందు ఉన్నత విద్యనభ్యసించెను. 1880 సంవత్సరమున రాజకీయ ఉద్యోగములో (diplomatic career) ప్రవేశించెను. రాజకీయముగా బ్రిటిన్ లోని కన్సరవేటివి పార్టీకి చెందియుండెను. 1896-1898 లలో ఇరాన్ లోోనూ, రష్యాలోను బ్రిటన్ రాజకీయ ప్రతినిధి కార్యాలయములో పనిచేసి త్వరితగతిలో పదోన్నతులతో 1904 లో రష్యాదేశానికి బ్రిటిష్ దూత గనూ, 1906లో బ్రిటిష్ ప్రభుత్వములో విదేశాంగ ఉపమంత్రిగను ఉద్యోగరీత్యా పురోగతి కలిగి 1910లో తన పుట్టిన కెంట్ జిల్లాలోని పెన్ హ్రుస్ట్ కి మొదటి బరాన్ అను ఆంగ్ల రాజకీయ హోదా గడించెను. రాజకీయముగా కన్సరవేటివి పార్టీవాడైనప్పటికీ గొప్ప పేరు సంపాదించి లిబరల్ పార్టీ వారి సత్తాలోనుండినప్పుడు ఆస్కిత్ ప్రభుత్వము వారు 1910 లో లార్డు హార్డింజిను భారతదేశానికి వైస్రాయిగా నియమించిరి. 1910 నుండి 1916 దాకా భారతదేశములో బ్రిటిష్ ఇండియా వైస్రాయిగా పనిచెేసి ఇంగ్లండు వెళ్లి పోయిన పిదప మరల బ్రిటిష్ ప్రభుత్వములోని విధేశాంగ మంత్రి కార్యాలయములో ఉపమంత్రిగానియమించబడెను. 1920 లో ఫ్రాన్సు దేశానికి బ్రిటిన్ రాయబారిగా నియమింపబడి 1922 సంవత్సరములో పూర్తిగా పదవీ విరమణానంతరం తన స్వీయచరిత్ర రచించాడు. కాని ఆ రచన చాలాకాలమునకు గాని ప్రచురించబడలేదు. లార్డు హార్డింజి 1944 ఆగస్టు 2 వ తారీకున చనిపోయాడు. ఆతని స్వీయచరిత్ర 1948 లో ప్రచురించబడింది.
ఇంగ్లాండ్ యొక్క ఎలిజబెత్ I
అనేక ఇతర వివాహ ప్రతిపాదనలు ఉన్నప్పటికీ, సుమారు మరియొక దశాబ్దము వరకు, రాబర్ట్ డడ్లీ అభ్యర్థిగా పరిగణించబడ్డాడు. అతని వివాహ విన్నపములలో ఎలిజబెత్ అతనిని ప్రోత్సహించింది మరియు తను అతనిని వివాహం చేసుకునే ఆలోచనను విరమించుకున్న తర్వాత కూడా, అతని ప్రేమ వ్యవహారములకు ఎక్కువగా ఈర్ష్య చెందింది. 1564 లో ఎలిజబెత్, డడ్లీని లెస్టర్ ప్రభువుని చేసింది. చివరకు 1578 లో అతను తిరిగి వివాహం చేసుకున్నాడు, దీనికి ఆ రాణి తన అసమ్మతిని వివిధ రకములుగా వ్యక్తం చేస్తూ ప్రతిస్పందించింది. అతని భార్య రాణి యొక్క జీవిత కాల ద్వేషమును భరించవలసి వచ్చింది. అయినప్పటికీ, ఎలిజబెత్ హృదయంలో డడ్లీ ఒక ప్రత్యేక స్థానాన్ని నిలుపుకున్నాడు. ఆర్మడ తరువాత వెంటనే అతను మరణించాడు. ఎలిజబెత్ మరణించిన తర్వాత, ఆమెకు సంబంధించిన వస్తువులలో, ఆమె స్వీయ దస్తూరీతో "అతని ఆఖరి ఉత్తరం" అని వ్రాయబడిన అతని ఉత్తరం కనిపించింది.